Mitch McConnell, mokambi ya ba républicains na Sénat, oyo azalaki ngambo ya Donald Trumo, andimi kozala na losambo yango.
Nancy Pelosi, mokambi ya bakeli mibeko na ngambo ya ba démocrates mpe Chuck Schumer na ngambo ya ba sénateurs démocrates bango mpe balobi bakozala.
Joe Biden atie milulu mya bolapi ndayi na ye na nse ya elombo ya "Amerika moko na lisanga".
Mboka ezali na likama mpe eningisami na maponami maye Donald Trump mpe baike ya ba républicains bazali koboya kondima elonga ya M. Biden.
Bato motoba bakufaki mpe pene na 150 bakangamaki na milulu balandi ba M. Trump basalaki na Capitole, mpo na kopekisa Congrès kosakola elonga ya M. Biden.
Kolanda bilembo bya baponi banene, M Biden alonagki na 306 mpe M. Trump azwaki 232.
Basoda bayindisi balabala na Washington na minduki mpe bayi bokengi bazali kokengele basoda baye na bobangi mobulu to likama. Likambo lisalama te wuto mibu mingi.
Bato baike nde bakozala na milulu mya bolapi ndayi ya mokonzi ya mboka miye misangisaka bato pene 250.000 mibu minso minei.
M. Trump alobi akobima na Maison Blanche, ndako ya mokonzi ya mboka, kaka mercredi na ntongo yambo na bobandi bwa milulu mya bolapi ndayi kasi akozala te na milulu myango.
M. Trump akokoma te mpe akotikela te mokanda na mokonzi akokitana na ye bo' esalama na momesa na ntango eye.
lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn